Ikaalisten kauppaoppilaitos

Ikaalisten kauppaoppilaitos (IKOL) on Ikaalisissa sijaitseva, vuonna 1962 perustettu kauppaoppilaitos, joka on kuulunut vuodesta 2014 lähtien SASKY koulutuskuntayhtymään. Koulu perustettiin nimellä Pohjois-Satakunnan kauppakoulu mutta nimi vaihdettiin pian Ikaalisten kauppaoppilaitokseksi. Koulu toimi aluksi vanhassa kansakoulussa, eli ns. keltaisessa koulussa. Vuonna 1965 viereen valmistui tiilirakennus, johon koulu siirtyi, rakennusta laajennettiin vuosina 1977 ja 2001. Vuoden 2020 alusta oppilaitos siirtyi uusiin tiloihin, kun IDEA-kampuksen uudisrakennus valmistui Ikaalisten käsi- ja taideteollisuusoppilaitoksen tontille. Samaan rakennukseen siirtyi tuolloin myös Ikaalisten lukio.

Koulu kuului aiemmin Länsi-Pirkanmaan koulutuskuntayhtymään (Lpkky) mutta siirtyi Saskyn alaisuuteen Lpkkyn fuusioituessa Saskyyn.

Koulutusalat ja tutkinnot
Kauppatiede/Liiketalous - merkonomi 
Tietotekniikka/IT/Ohjelmointi - datanomi

Lähteet

Ikaalisten oppilaitokset
SASKY
Suomen ammattioppilaitokset
Rahkola
Kaupan alan koulutus